wannaphong/clean_thaiwikipedia huggingface dataset:
# ทางหลวงแผ่นดินหมายเลข 224
ทางหลวงแผ่นดินหมายเลข 224 สายนครราชสีมา–หินโคน เป็นเส้นทางที่เชื่อมต่อการจราจรระหว่างจังหวัดนครราชสีมา กับอำเภอที่อยู่ติดกับพรมแดนประเทศกัมพูชาของจังหวัดบุรีรัมย์ และจังหวัดสุรินทร์ รวมระยะทางทั้งหมด 225.356 กิโลเมตร และเป็นเส้นทางที่เชื่อมต่อระหว่างเทศบาลนครนครราชสีมาไปยังประเทศกัมพูชาได้

เส้นทางเริ่มต้นทางทิศตะวันตกเฉียงเหนือ มีเส้นทางแยกมาจากถนนมิตรภาพ ที่ทางแยกนครราชสีมา ในเขตเทศบาลนครนครราชสีมา อำเภอเมืองนครราชสีมา ไปทางทิศตะวันออก จากนั้นจึงตัดกับถนนสุรนารายณ์ (ทางหลวงแผ่นดินหมายเลข 205) จากนั้นโค้งลงทิศใต้ไปยังอำเภอโชคชัย แล้วตัดกับทางหลวงแผ่นดินหมายเลข 24 (ช่วงถนนเดชอุดม) เรียกถนนในช่วงนี้ว่า ถนนราชสีมา–โชคชัย จากเส้นทางผ่านอำเภอครบุรี และอำเภอเสิงสาง จังหวัดนครราชสีมา จากนั้นเส้นทางจะขนานไปกับพรมแดนไปทางทิศตะวันออก เข้าเขตจังหวัดบุรีรัมย์ ผ่านอำเภอปะคำ อำเภอละหานทราย อำเภอบ้านกรวด แล้วเข้าสู่จังหวัดสุรินทร์ ผ่านอำเภอพนมดงรัก และไปบรรจบกับทางหลวงแผ่นดินหมายเลข 214 ที่ทางแยกหินโคน ตำบลโคกตะเคียน อำเภอกาบเชิง จังหวัดสุรินทร์ ซึ่งหากเลี้ยวไปทางขวาไปตามทางหลวงแผ่นดินหมายเลข 214 ก็จะสามารถออกสู่ประเทศกัมพูชาได้ เป็นเส้นทางในความรับผิดชอบของแขวงทางหลวงนครราชสีมาที่ 2 และ 3, แขวงทางหลวงบุรีรัมย์, แขวงทางหลวงสุรินทร์

 รายชื่อทางแยก
# คามิลล่า กิตติวัฒน์
คามิลล่า กิตติวัฒน์ (เกิด 22 กันยายน พ.ศ. 2538) ชื่อเล่น มิลลี่ เป็นนักแสดงหญิงลูกครึ่งไทย-เยอรมัน, เชื้อสายอังกฤษ และเชื้อสายจีน มีชื่อเสียงจากบท “พรเพ็ญ“ จากละครเรื่อง บ้านศิลาแดง โดยปัจจุบันคามิลล่าหมดสัญญากับทางสถานีโทรทัศน์สีกองทัพบกช่อง 7 และ โพลีพลัส แล้วเมื่อ พ.ศ. 2560 โดยเป็นนักแสดงอิสระระยะหนึ่ง ก่อนจะเข้ามาเซ็นสัญญาเป็นนักแสดงสังกัด เดอะ วัน เอ็นเตอร์ไพรส์ เต็มตัวใน พ.ศ. 2561 โดยที่คามิลล่ามีน้องสาวฝาแฝดอีกหนึ่งคนคือ นิโคล กิตติวัฒน์ ซึ่งเป็นนักแสดงเหมือนกัน

ประวัติ
คามิลล่า กิตติวัฒน์ หรือ มิลลี่ เกิดเมื่อวันที่ 22 กันยายน พ.ศ. 2538 เป็นบุตรสาวฝาแฝดของ รุ่งนภา กิตติวัฒน์ อดีตนางแบบชื่อดัง โดยคามิลล่าเป็นแฝดผู้พี่และนิโคลเป็นแฝดผู้น้อง ทั้งสองคนเกิดและใช้ชีวิตอยู่ที่ฮ่องกงจนถึงอายุ 7 ขวบก่อนจะย้ายกลับมาอยู่ที่ประเทศไทย ตั้งแต่เด็กทั้งคามิลล่าและนิโคล ก็ได้มีโอกาสเข้ามาทำงานหรือออกงานสังคมกับคุณแม่บ้าง เช่น ออกงานสังคม ออกอีเว้นท์ ถ่ายแบบ เล่นโฆษณา จนเริ่มมีคนในวงการสนใจติดต่อให้ออกอีเว้นท์ เล่นมิวสิควิดีโอ ถ่ายนิตยสาร เป็นต้น และจนในที่สุดได้มีผลงานละครเรื่องแรกกับทางช่อง 7 คือเรื่อง บ้านศิลาแดงในปี พ.ศ. 2558 โดยในละครทั้งคู่ก็รับบทเป็นพี่น้องฝาแฝดกันคือ เพ็ญพร และ พรเพ็ญ

การศึกษา
ระดับมัธยมศึกษา โรงเรียนวัฒนาวิทยาลัย 
ระดับปริญญาตรี คณะนิเทศศาสตร์ มหาวิทยาลัยกรุงเทพ (หลักสูตรนานาชาติ)

 ผลงาน 
ละครโทรทัศน์
ช่อง 7
 ปี พ.ศ.  เรื่อง  รับบทเป็น 2558 บ้านศิลาแดง พรเพ็ญ ศิลาแดง 2559 ชื่นชีวา ชื่น ชาวนา / ชื่นชีวา วิชชลักษณ์ / ชื่นชีวา ชวาล ณ อยุธยา / ชื่นชีวา ศรายุทธ 2560 เรือนพะยอม พะยอม / ครูรสิกา

ช่องวัน 31
 ปี พ.ศ.  เรื่อง  รับบทเป็น 2561 สายรักสายสวาท ม.ร.ว.ยอเกียรติ ศุภคุณ / ม.ร.ว.ยอเกียรติ นภาธร 2562 รักไม่ลืม ใบเฟิร์น ฤกษ์สังหาร รันหณ์ รัตนคุณาวงศ์ 2565 คุณชาย ม.ร.ว.พิมพ์พิณ เพชรปรีชาสกุล (คุณหญิงพิณ)2568เรือนโชนแสงแก้วตา / บุญญา2569เพลงเงาดอกงิ้ว

 มิวสิกวิดีโอ 
 (2546) Minute Of Love - Armchair
 (2553) อยากลืมว่าเป็นเพื่อนเธอ (Blank) - เฟย์ ฟาง แก้ว
(2554) ไม่ได้อกหัก (Deception) - XIS
(2556) กั๊ก - ศักดิ์สิทธิ์ เวชสุภาพร

 ผลงานพิธีกร 
 ออนไลน์ 
 พ.ศ. 2564 : MillyNikki ทางช่อง YouTube:One Playground คู่กับ นิโคล กิตติวัฒน์
# วันเฉลิม ยิ่งยง
วันเฉลิม ยิ่งยง   เป็นนักฟุตบอลชาวไทย เกิดเมื่อวันที่ 12 สิงหาคม ในตำแหน่งกองกลาง

 ประวัติ 
วันเฉลิม ยิ่งยง เป็นนักศึกษาจากคณะรัฐศาสตร์ มหาวิทยาลัยธรรมศาสตร์วันเฉลิม, รัตนัย2 เมล็ดพันธุ์ลูกหนัง ที่พร้อมยืนต้นอย่างยั่งยืนกับโปลิศ เขาเคยทำหน้าที่กองกลางร่วมสังกัดสโมสรฟุตบอลการบินไทย-ลูกอีสาน และสโมสรฟุตบอลเพื่อนตำรวจ ก่อนที่จะย้ายเข้าร่วมสังกัดสโมสรฟุตบอลบุรีรัมย์ ยูไนเต็ด อย่างเป็นทางการ และในปี ไทยพรีเมียร์ลีก 2558 ในเลกที่สอง ได้ย้ายมาร่วมทัพชัยนาท ฮอร์นบิล โดยได้เซ็นสัญญาถาวรกับสโมสรดังกล่าวเพื่อสู้ศึกไทยพรีเมียร์ลีกในปี 2559

 กิจกรรมการกุศล 
ช่วงหลังจากการฝึกซ้อม วันเฉลิมมักหาเวลาทำกิจกรรมเพื่อสังคมอยู่เสมอ รวมถึงเคยเป็นอาสาสมัครอ่านหนังสือให้คนพิการทางสายตา ที่ห้องสมุดป๋วย อึ๊งภากรณ์ มหาวิทยาลัยธรรมศาสตร์แข้งเพื่อนตำรวจหัวใจหล่อ อ่านหนังสือให้คนตาบอดฟัง

 เกียรติประวัติ 
พีที ประจวบ
 ไทยลีกคัพ: 2562

รางวัลส่วนบุคคล
 รางวัลนักเตะยอดกตัญญู โซนภาคกลางและตะวันออก ของลีกภูมิภาค ดิวิชั่น 2 ประจำฤดูกาล 2013
# เสพติดความเจ็บปวด
"เสพติดความเจ็บปวด" เป็นซิงเกิลของวงดนตรีเดอะเยอร์ส และเป็นซิงเกิลลำดับที่ 2 จากอัลบั้มชุดที่ 2 You (ยู) ประพันธ์เนื้อร้องโดย ยศทร บุญญธนาภิวัฒน์, ประภพ ชมถาวร, เชาวเลข สร่างทุกข์ แต่งทำนองโดย ยศทร บุญญธนาภิวัฒน์ และเรียบเรียงโดย เดอะเยอร์ส ออกจำหน่ายในวันที่ 22 มกราคม พ.ศ. 2558

เนื้อหาของเพลง ประมาณว่า เขาจะปล่อยให้มันเจ็บไปแบบนี้ให้มันไปจนสุด จะเก็บไว้จนกว่าจะทนไม่ไหว หรือจะดูไปเรื่อย ๆ ว่า ความเจ็บปวดแค่นี้ มันจะทำอะไรเราได้ และเราหรือมันที่จะตายก่อนกัน อาจจะเป็นความโรคจิตส่วนตัว ชอบเจ็บปวดก็เป็นไปได้ เพราะคนบางคนก็ชื่นชอบความรู้สึกของตอนอกหัก หรือผิดหวังกับความรักเหมือนกัน นอกจากนี้เนื้อหาของเพลงนี้ยังเป็นเหมือนกึ่ง ๆ การประชดประชันกระแทกแดกดันได้อีกทางหนึ่งกลาย ๆ ด้วย

การตอบรับ
เพลง "เสพติดความเจ็บปวด" ติดอันดับสูงสุดที่ 16 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 22 มีนาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี

ชาร์ต
ชาร์ต (พ.ศ. 2558)อันดับสูงสุด  ซี้ดเอฟเอ็ม ชาร์ตท็อป 20SEED CHART TOP 20 ประจำวันที่ 22 มีนาคม 2558 16ไอทูนส์สโตร์ไทยแลนด์ ท็อปชาร์ตThe Yers “เสพติดความเจ็บปวด” ประชาชาติธุรกิจออนไลน์2แคท 30Cat 30 วันเสาร์ที่ 14 March 20151
# เอฟไอเอเวิลด์เอนดูแรนซ์แชมเปี้ยนชิพ
เอฟไอเอเวิลด์เอนดูแรนซ์แชมเปี้ยนชิพ  เป็นการแข่งรถขิงชนะเลิศ โดยถูกดูแลโดยAutomobile Club de l'Ouest และได้รับการสนับสนุนโดยสมาพันธ์รถยนต์นานาชาติ

แข่งความเร็ว
 แข่งความเร็ว สนามแข่ง 6 Hours of Silverstone  ซิลเวอร์สโตนเซอร์กิต WEC 6 Heures de Spa-Francorchamps  เซอร์กิตเดอสปา-ฟรองโกชองส์ 24 ชั่วโมง เลอม็อง  Circuit de la Sarthe 6 Hours of Nürburgring  เนือร์บวร์คริง 6 Hours of Circuit of the Americas  Circuit of the Americas 6 Hours of Fuji  ฟุจิสปีดเวย์ 6 Hours of Shanghai  เซี่ยงไฮ้อินเตอร์เนชั่นแนลเซอร์กิต 6 Hours of Bahrain  Bahrain International Circuit

อดีตแข่งความเร็ว
 แข่งความเร็ว สนามแข่ง 12 Hours of Sebring  Sebring International Raceway 6 Hours of São Paulo  Autódromo José Carlos Pace

ชนะเลิศ
# อานินดียา กูซูมา ปุตรี
อานินดียา กูซูมา ปุตรี  (เกิดเมื่อวันที่  3 กุมภาพันธ์ ค.ศ. 1992 ในเมืองเซอมารัง จังหวัดชวากลาง) เป็นชาวอินโดนีเซีย และเป็นเจ้าของตำแหน่งปูเตอรีอินโดเนซียา 2015 เธอได้รับการสวมมงกุฎจาก เปาลินา เบกา นางงามจักรวาล 2014 และเอ็ลวีรา เดวีนามีรา  ปูเตอรีอินโดเนซียา 2014 อานินดียาเป็นตัวแทนของในการประกวดนางงามจักรวาล 2015

 ประวัติ 
ปัจจุบันอานินดียากำลังศึกษาอยู่ที่  มหาวิทยาลัยดีโปรนาโกโดร ใน เซอมารัง จังหวัดชวากลาง ก่อนหน้านี้เธอเคยเป็น ประธาน AIESEC ขององค์กรนักศึกษาของ มหาวิทยาลัยดีโปรนาโกโดร และเธอเคยเป็นนักศึกษาแลกเปลี่ยนที่ต่างประเทศ  และเธอเคยเข้าร่วมประกวด มิสทีนชวาในปี 2008 
 การประกวด 
 ปูเตอรีจาวาจาฟา 2014
โดยอานินดียาเคยเข้าประกวด ปูเตอรีจาวาจาฟา ปี 2011 และเธอได้รับตำแหน่ง รองอันดับ 1 ปูเตอรีจาวาจาฟา 2011 โดยผู้ชนะในครั้งนั้นคือ มาเรีย เซเลน่า สามปีต่อมา เธอได้กลับมาประกวด ปูเตอรีจาวาจาฟา 2014 และได้รับชัยชนะมา และเป็นตัวแทนของจังหวัดชวากลางไปประกวด ปูเตอรีอินโดเนซียา 2015   

 ปูเตอรีอินโดเนซียา 2015 
อานินดียา ได้รับตำแหน่งปูเตอรีอินโดเนซียา 2015 ในวันประกาศผลเธอได้รับการสวมมงกุฎจาก เปาลินา เบกา นางงามจักรวาล 2014 และ เอ็ลวีรา เดวีนามีรา ปูเตอรีอินโดเนซียา 2014 

 นางงามจักรวาล 2015 
อานินดียาเป็นตัวแทนของประเทศอินโดนีเซียไปประกวด นางงามจักรวาล 2015 โดยผู้ชนะในปีนั้น คือ เพีย วูร์ทซบาคจากประเทศฟิลิปปินส์
# ทางหลวงเอเชียสาย 4
ทางหลวงเอเชียสาย 4 (AH4) เป็นถนนในโครงข่ายทางหลวงสายเอเชีย ระยะทางทั้งสิ้น  เส้นทางเริ่มต้นจากทางหลวงเอเชียสาย 6 ที่โนโวซีบีสค์, รัสเซีย ลงไปยังทิศใต้ผ่านอุรุมชี, จีน ร่วมกับทางหลวงเอเชียสาย 5 แล้วมุ่งไปทางทิศตะวันตกเฉียงใต้ไปยังชายฝั่งทะเลที่เมืองการาจี, ปากีสถาน โดยบรรจบกับทางหลวงเอเชียสาย 7

 รายชื่อทางหลวงที่ผ่าน 

 รัสเซีย 
 30px ทางหลวงรัสเซีย M52/R256: โนโวซีบีสค์ (จาก AH6) – พรมแดนมองโกเลียใกล้ Tashanta (972 กิโลเมตร)

 มองโกเลีย 
 A0306 จากพรมแดนรัสเซียใกล้ Ulaanbaishint ถึง Ölgii (97 กิโลเมตร)
 A0305 จาก Ölgii ถึง Khovd (178 กิโลเมตร)
 A0304 จาก Khovd ถึง Mankhan (76 กิโลเมตร)
 A14 จาก Mankhan ถึง Bulgan (305 กิโลเมตร)
 A14 จาก Bulgan ถึงพรมแดนจีนใกล้ Yarantai (47 กิโลเมตร)

 จีน 
 30px ถนน S320: ทาชเคนต์ – Fuyun, จีน (319 กิโลเมตร)
 30px ทางหลวงจีน G216: Fuyun – อุรุมชี (ผ่าน AH5) (433 กิโลเมตร)
 30px ทางพิเศษ G30: อุรุมชี – Toksun
 40px ทางพิเศษ G3012: Toksun – คัชการ์
 30px ทางหลวงจีน G314: คัชการ์ – Tashkurgan – พรมแดนปากีสถาน (1,948 กิโลเมตร)
 พรมแดนตั้งอยู่ที่ Khunjerab Pass ระดับความสูง 

 ปากีสถาน 
 ทางหลวงปากีสถาน N-35 จากพรมแดนจีนที่ Dassu ถึงอิสลามาบาด (เมืองหลวงของปากีสถาน)
  ทางหลวงพิเศษปากีสถาน M-2 จากอิสลามาบาด ถึงลาฮอร์
  ทางหลวงปากีสถาน N-5 จากลาฮอร์ ถึงซัคเกอร์
 ทางหลวงปากีสถาน N-5 ถึงการาจี
# ดาอิน ไอออนฟุต
ดาอิน ไอออนฟุต หรือ ดาอินที่สอง ไอออนฟุต  คือกษัตริย์คนแคระ แห่งเอเรบอร์ในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ เขาปรากฏตัวออกมาแค่ชั่วครู่หนึ่งในนิยายเดอะฮอบบิท และเรื่องราวของเขาก็ยังปรากฏในนิยายเดอะลอร์ดออฟเดอะริงส์อีกด้วย

ประวัติตัวละคร
ดาอิน คือนักรบคนแคระที่ยิ่งใหญ่ที่สุดคนหนึ่ง เขาเป็นบุตรของนาอิน และเป็นหลานของกรอร์ บุตรชายคนสุดท้ายของกษัตริย์ดาอินที่หนึ่งแห่งดูริน หลังจากที่ปู่ของเขาสิ้นพระชนม์ ดาอินได้ขึ้นครองเป็นกษัตริย์แห่งไอออนฮิลล์ นาอินผู้เป็นบิดาของเขาถูกสังหารโดยหัวหน้าออร์คนามว่า อาซ็อก ในสงครามอซานูลบิซาร์หน้าทางเข้าแห่งเหมืองมอเรีย ซึ่งเป็นมหาสงครามระหว่างคนแคระและออร์ค ดาอินชำระแค้นให้บิดาโดยการสังหารอาซ็อกจนสำเร็จในการรบกันเพียงครั้งเดียว ณ ตอนนั้นเขายังหนุ่มมาก (อายุแค่ 32 ปี ซึ่งเป็นช่วงอายุที่คนแคระบรรลุนิติภาวะพอดี หรือ เรียกว่า "วัยพร้อมออกรบ") และนี้ก็ถือว่าเป็นการประกาศศักดินาที่ดีเลยทีเดียว ดาอินเห็นว่ามันคงเป็นไปไม่ได้ที่จะทวงมอเรียกลับคืนมา เพราะอสูรร้ายแห่งเหล่าดูรินยังคงอาศัยอยู่ในนั้น เขาเกลี้ยกล่อมธราอินที่สองให้ล้มเลิกความตั้งใจที่จะยึดมอเรียกลับคืนมา

ดาอินเป็นลูกพี่ลูกน้องลำดับที่สองของธอรินที่สอง และยังเคยมาช่วยธอรินในช่วงที่เขาทวงเอเรบอร์คืนด้วย ดาอินนำกองทัพคนแคระหลายพันคน และมาถึงในช่วงสงครามห้าทัพ ธอรินได้รับบาดเจ็บอย่างสาหัสในสงครามครั้งนี้ และหลังจากที่เขาเสียชีวิตจึงทำให้ทายาทโดยตรงของดูรินหมดสิ้นไป ดาอินจึงสืบตระกูลต่อจากธอรินในฐานะกษัตริย์ใต้ขุนเขา แม้จะไม่ใช่ทายาทโดยตรงของดูรินก็ตาม

ดาอินถูกสังหารในช่วงสงครามแหวน ในปี 3019 ของยุคที่สาม ในขณะที่กำลังปกป้องกษัตริย์แบรนด์แห่งเมืองเดล พันธมิตรของเขาที่หน้าประตูใหญ่แห่งเอเรบอร์ ณ ตอนนั้นเขาแก่ชรามากแล้ว - อายุ 252 ปีตามที่กล่าวไว้ในเดอะลอร์ดออฟเดอะริงส์ - แต่พละกำลังในการต่อสู้ของเขายังคงแข็งแกร่ง หลังจากสงครามจบลง ธอรินที่สาม สโตนเฮล์มลูกชายของเขาก็สืบทายาทต่อไป
# เยอรมันวิงส์ เที่ยวบินที่ 9525
เยอรมันวิงส์ เที่ยวบินที่ 9525 (4U9525/GWI18G)  เป็นเที่ยวบินโดยสารระหว่างประเทศ เส้นทางการบินจากเมืองบาร์เซโลนา ประเทศสเปน ไปประเทศเยอรมัน ปฏิบัติการโดยอากาศยานแอร์บัส เอ320-200 ของเยอรมันวิงส์ ทะเบียน D-AIPX ที่ตก เมื่อวันที่ 24 มีนาคม พ.ศ. 2558 บริเวณกลางเทือกเขาแอลป์ ทางตอนใต้ของประเทศฝรั่งเศส ในบนเครื่องมีผู้โดยสาร 144 คน ลูกเรือ 6 คน

จากการสืบสวนเบื้องต้นพบว่า เหตุการณ์นี้เป็นการเจตนาทำลายเครื่องบินลำนี้ของผู้ช่วยนักบิน อันเดรียส ลูบิตซ์ ที่ปรับลดระดับการบินเป็นผลทำให้เครื่องตก ซึ่งการกระทำดังกล่าวชัดเจนว่าเป็นไปโดยเจตนา ขณะที่หอควบคุมการบินพยายามติดต่อมายังห้องนักบิน

 รายละเอียดเหตุการณ์ 
thumb|250px|left|เส้นทางการบิน
เยอรมันวิงส์ เที่ยวบินที่ 9525 ออกเดินทางจากท่าอากาศยานบาร์เซโลนาเอล-แพรต บาร์เซโลนา ที่รันเวย์crash de l'Airbus A320 bfmtv.com  เวลา 10.01 น. เพื่อเดินทางสู่ ท่าอากาศยานนานาชาติดึสเซลดอร์ฟ ประเทศเยอรมัน หลังออกเดินทาง ราว 52 นาที ได้ส่งสัญญาณฉุกเฉินกลับมายังหอควบคุมการบินในเมืองมาร์กเซย์ จากระดับความสูง 6,800 ฟิต โดยแจ้งขอลดระดับฉุกเฉิน โดยเครื่องบินลดระดับลงอย่างรวดเร็ว จากความสูง 38,000 ฟุต ลงเหลือ 5,000 ฟุต ภายในระยะเวลาเพียง 8 นาที โดยไม่ทราบสาเหตุ จนกระทั่งเครื่องบินดิ่งลงชนเทือกเขาแอลป์สในที่สุด

โดยหอควบคุมการบินได้รับการติดต่อครั้งสุดท้ายเมื่อเวลา 10.53 น. จากนั้นก็ไม่มีเสียงตอบรับใด ๆ จากห้องนักบินอีกเลย

อัยการบริซ โรแบง อัยการเมืองมาร์กเซย์ ฝรั่งเศส ได้แถลงในอีก 2 วันให้หลังจากอุบัติเหตุ โดยเปิดเผยข้อมูลจากกล่องบันทึกเสียงในห้องนักบินว่า อันเดรียส ลูบิตซ์ ชาวเยอรมัน นักบินผู้ช่วย เป็นผู้ควบคุมเครื่องบินในช่วงที่เกิดเหตุ และเจตนาทำลายเครื่องบินลำนี้ โดยไม่ยอมเปิดประตูให้กัปตันที่ถูกล็อกอยู่ด้านนอกห้องนักบิน คาดว่ากัปตันอาจออกไปเข้าห้องน้ำ ขณะที่ผู้ช่วยนักบินไม่ปริปากพูดแม้แต่คำเดียว หลังจากที่กัปตันออกไป ส่วนผู้โดยสารรู้ตัวในนาทีสุดท้าย เพราะได้ยินเสียงกรีดร้อง

 เครื่องบิน 
เครื่องบินที่ประสบอุบัติเหตุ คือเครื่องบินแอร์บัส เอ320-200 ทะเบียน D-AIPX, หมายเลขผลิต 147. เริ่มปฏิบัติการบินครั้งแรกเมื่อวันที่ 29 พฤศจิกายน พ.ศ. 2533 และรับมอบสู่สายการบิน ลุฟต์ฮันซา เมื่อวันที่ 5 กุมภาพันธ์ พ.ศ. 2534 ต่อมาได้รับมอบสู่สายการบิน เยอรมันวิงส์ เมื่อวันที่ 31 มกราคม พ.ศ. 2557 มีอายุการใช้งาน 24 ปี

 ผู้โดยสารและลูกเรือ 

มีผู้โดยสารทั้งหมด 144 คน และ ลูกเรืออีก 6 คน แบ่งตามสัญชาติอีก 18 ชาติ ส่วนใหญ่เป็นชาวสเปนและเยอรมนี ซึ่งมีผู้โดยสารเป็นชาวสเปน 51 คน ชาวเยอรมนี 70 คน และมีสัญชาติอื่น ๆ เช่น อาร์เจนตินา, คาซัคสถาน, สหราชอาณาจักร, สหรัฐอเมริกา เป็นต้น รวมทั้งมีนักเรียนชั้นมัธยมปลาย 16 คน และครู 2 คนจากโรงเรียนมัธยมโจเซฟ-โคนิง ในเมืองฮาลเติร์น ทางภาคตะวันตกเฉียงเหนือของประเทศ รวมถึงทารก 2 คน รวมอยู่ด้วย
# พังก์โกส์คลาสสิกร็อก
พังก์โกส์คลาสสิกร็อก เป็นอัลบั้มรวมเพลงลำดับที่ 9 ของชุดอัลบั้มคัฟเวอร์ พังก์โกส์... ออกจำหน่ายโดยเฟียร์เลสเรเคิดส์ เมื่อวันที่ 27 เมษายน พ.ศ. 2553 อัลบั้มนี้มีเพลง "ยัวร์เลิฟ" (Your Love) ของ The Outfield ซึ่งได้คัฟเวอร์อีกครั้งเป็นครั้งที่ 2 และยังมีซีดีแซมเพลอร์โบนัสอีกด้วย

 รายชื่อเพลง 
ในวันที่ 23 กุมภาพันธ์ พ.ศ. 2553 รายชื่อเพลงอย่างเป็นทางการได้ประกาศในมายสเปซ ซึ่งรายชื่อเพลงมีดังนี้

 ลำดับ ชื่อเพลง ศิลปิน ศิลปินเดิม ความยาว 1. "More than a Feeling" Hit the Lights Boston 2:44 2. "Paint It Black" VersaEmerge The Rolling Stones 3:39 3. "Free Fallin'" The Almost Tom Petty 4:31 4. "We Are the Champions" Mayday Parade Queen 3:14 5. "Rock and Roll All Nite" The Summer Set Kiss 4:02 6. "Caught Up in You" We the Kings .38 Special 4:05 7. "Separate Ways (Worlds Apart)" A Skylit Drive Journey 4:09 8. "Your Love" I See Stars The Outfield 3:13 9. "(Don't Fear) The Reaper" Pierce the Veil Blue Öyster Cult 4:20 10. "Crazy Train" Forever the Sickest Kids Ozzy Osbourne 4:57 11. "Pour Some Sugar on Me" The Maine Def Leppard 3:58 12. "All Along the Watchtower" Envy on the Coast Bob Dylan (as covered by Jimi Hendrix) 3:52 13. "Take Me Home Tonight" Every Avenue ร่วมกับ Juliet Simms จาก Automatic Loveletter Eddie Money ร่วมกับ Ronnie Spector จาก The Ronettes 3:35 14. "Bohemian Rhapsody" Never Shout Never Queen 6:06 15. "Dream On" Blessthefall Aerosmith 4:50

 ฉบับวางจำหน่ายในญี่ปุ่น 
ฉบับญี่ปุ่นประกอบไปด้วยแทร็กโบนัสจำนวน 2 แทร็ก
 ลำดับ ชื่อเพลง ศิลปิน ศิลปินเดิม ความยาว 16. "Runaway"    Lost Bon Jovi  3:29 17. "Walk This Way" New Strike Zipper Aerosmith 3:05
# โดล กุลดัวร์
โดล กุลดัวร์ (แปลจากภาษาซินดาริน:  "เนินเขาแห่งอาถรรพ์") คือที่มั่นสำคัญของเซารอนในป่าเมิร์ควู้ด ในจินตนิยายของเจ. อาร์. อาร์. โทลคีนเกี่ยวกับมิดเดิลเอิร์ธ โดยได้ถูกกล่าวถึงครั้งแรก (ในนาม "กรงขังมืดแห่งจอมขมังเวทย์") ในนิยายเดอะฮอบบิท ตัวเนินเขานั้นเต็มไปด้วยหินแข็ง และแห้งแล้ง มันตั้งอยู่บนจุดสูงสุดในทางทิศตะวันตกเฉียงใต้ของป่า ก่อนที่เซารอนจะมาตั้งถิ่นฐาน มันถูกเรียกว่า "เนินเขาโล่งโกร๋น" วางแนวยาวไปทางเขตตะวันตกของป่า ตัดผ่านแม่น้ำอันดูอินจากลอธลอริเอน ในข้อความกล่าวไว้ว่ามันปรากฏในนาม "โดล กุลดัวร์" ซึ่งมันน่าจะเป็นป้อมปราการสำคัญมากกว่าที่จะเป็นแค่เพียงเนินเขาธรรมดาตามที่กล่าวไว้ข้างต้น คณะพันธมิตรแห่งแหวนสัมผัสถึงมันได้ ตอนที่พวกเขาอยู่ที่ลอธลอริเอน

ในช่วงยุคที่สอง ก่อนที่เซารอนจะมาตั้งมั่นอยู่ที่เนินเขานี้ เอลฟ์เผ่าซิลวันแห่งป่าวู้ดแลนด์ภายใต้กษัตริย์โอโรเฟอร์ บิดาของธรันดูอิล ได้มาตั้งถิ่นฐานในเขตบริเวณรอบเนินเขานี้ แต่พวกเขาก็ถอนตัวขึ้นไปทางเหนือ เพื่อหลีกเลี่ยงการปะทะกับพวกลอริเอนและมอเรีย เหล่าเอลฟ์ชั้นสูงและพ่อมด ล่วงรู้ถึงความชั่วร้ายที่กำลังจะมาถึงในยุคที่สาม เริ่มขึ้นประมานปี 1100 ของยุคที่สาม ในช่วงหลังๆของยุคที่สาม เซารอนใช้ปราการนี้เป็นที่มั่น เพื่อโจมตีลอธลอริเอนและพื้นที่ใกล้เคียง โทลคีนต้องการให้เซารอนตั้งมั่นอยู่ที่โดล กุลดัวร์ เพื่อให้เขาดูมีอำนาจก่อนที่จะถึงช่วงสงครามแหวน ซึ่งเขายังสามารถมีเวลาค้นหาแหวนเอก ที่หล่นหายในทุ่งแกลดเดนได้อีกด้วย
# ธัญญา รัตนมาลากุล
ธัญญา รัตนมาลากุล  เป็นดาราและนักแสดงตลกชาวไทย มีผลงานภาพยนตร์ และละครเป็นจำนวนมาก

 ประวัติ 
ธัญญา รัตนมาลากุล ชื่อเล่น เกตุ เป็นนักแสดง และดาราตลกชาวไทย จบการศึกษาระดับปริญญาตรีจาก คณะนิเทศศาสตร์ จุฬาลงกรณ์มหาวิทยาลัย สาขาสื่อสารการแสดง โดยเกตุมีผลงานการแสดง ได้แก่ ภาพยนตร์ เรื่อง หอแต๋วแตกแหวกชิมิ, สมอลรูกูแนว, เหลือแหล่, แกงค์ตบผี, เการักที่เกาหลี ซอร์รี ซารังเฮโย, รักสุดท้ายป้ายหน้า และ กรรไกร ไข่ ผ้าไหม ส่วนผลงานละคร ได้แก่ ก้นครัวตัวแสบ, ตะวันทอแสง, ขบวนการพ่อไก่แจ้, มหัศจรรยพันธุ์ซ่า, ผัวชั่วคราว และ เสื้อสี่ฝุ่น เป็นต้น

นอกจากแสดงละครและภาพยนตร์แล้ว เกตุยังได้มีโอกาสแสดงละครเวทีของมหาวิทยาลัยอีกด้วย เช่น ละครเวทีเรื่อง "เทพนิยำ คนอลหม่าน นิทานอลเวง", ละครเวทีเรื่อง "โก๋หลังวัง", ละครเวทีเรื่อง "แสงศรัทธาเหนือลำน้ำเจ้าพระยา" และอีกมากมาย

 ผลงาน 
 ละครโทรทัศน์ 
 ปี  เรื่อง  บทบาท  หมายเหตุ   ออกอากาศ 2554  คู่แค้นแสนรัก  ครูอ้อย  ช่อง 7   2555  ตะวันทอแสง  คัพเค้ก  รักออกอากาศ ลำใย ช่อง 3   ก้นครัวตัวแสบ  แมวเหมียว   2556  ซินเดอเรลล่ารองเท้าแตะ  จินตนา / ปีโป้  ช่อง 7   มาดามดัน  ยุวดี  ช่อง 3    2557  พ่อไก่แจ้  โหน่ง   ผัวชั่วคราว  ลิลลี่  ช่อง 8    เสื้อสีฝุ่น  แวว  ช่อง 3    2558  นางชฎา  เฟื่องฟ้า  ช่อง 7  กลกิโมโน  นานะ  ช่อง 3 เพื่อนรัก เพื่อนริษยา  บ๊วย  ตามรักคืนใจ  เพ๊อะ   2559  มิติรัก ผ่านเลนส์สองเราบนผิวโลก  อาจารย์วิสซี่  PPTV  2560  มายา  แสงอรุณ / แสง ช่อง7 แผนร้ายลงท้ายว่ารัก  ป่าน  ช่อง 3 2561  เสน่ห์นางงิ้ว  จ๊าด   คุณชายไก่โต้ง  ติ๋วติ้ว  ช่อง 7 บ่วงรักซาตาน  โอลีฟ  ช่อง 3 กองพัน รักลั่นฟ้า  เปรี้ยว ช่อง 7 2562  แม่มดเจ้าเสน่ห์  ฟองจันทร์  GMM25 2563  เมียอาชีพ  ปุ้ม  ช่อง 3 โซ่เวรี ต้อยติ่ง  ช่อง 7 หนี้เกียรติยศ  (หยดน้ำในตะวัน) เจิน  2565  เจ้าสาวจำเลย  จอย  อ้อมฟ้าโอบดิน  แจง  ช่อง 3 กั๊กนักรักซะเลย  แป้น  รับเชิญ  PPTV 2566  สาวใช้ดิลิเวอรี  อองตอง ช่อง 7

 ละครซีรีส์ / หนังสั้น 
 ปี  เรื่อง  บทบาท  หมายเหตุ   ออกอากาศ 2553เนื้อคู่อยากรู้ว่าใครหนีห่าวช่อง 5สูตรรักแซ่บอีหลีแหม่ม 2554Sausage Mansionแอฟ 2555มหาชนเดอะซีรีส์คุณไมร่า 	ช่อง 3  2561Hipster or Loserซินแส รับเชิญตอนที่ 2LINE TV

 ภาพยนตร์ 

| 2553
| เการักที่เกาหลี ซอร์รี ซารังเฮโย
| มะระ
|-
| rowspan = "3" | 2554
| หอแต๋วแตกแหวกชิมิ
| การะเกด
|-
| สมอลล์รูกูแนว
| สุดฝัน
|-
| เหลือแหล่
| ทอรุ้ง
|-
| rowspan = "2" | 2555
| รักสุดท้ายป้ายหน้า
| แหม่ม
|-
| แก๊งค์ตบผี
| น้องก้อย
|-
| rowspan = "2" | 2557
| ซิงเกิ้ลเลดี้ เพราะเคยมีแฟน
| นิดา
|-
| กรรไกร ไข่ ผ้าไหม
| คุณครู
|-
| rowspan = "2" | 2559
| โรงเรียนผี
| ครูพร
|-
| หลวงพี่แจ๊ส 4G
|
|-
|}

 ละครเวที 
 ละครเวที เรื่องเทพนิยำ คนอลหม่าน นิทานอลเวง (2549)
 ละครเวที เรื่องเปิด(กระ)โปงคอนแวนต์ (2550)
 ละครเวที คาเฟ่สีรุ้ง : คณะวุ่น คดีป่วน (2551) รับบท เชอรี่
 ละครเวที วิมานมายา (2552) รับบท ทองเปลว
 ละครเวที แสงศรัทธาเหนือลำน้ำเจ้าพระยา (2552)
 ละครเวที โก๋หลังวัง (2555)

 พิธีกรภาคสนาม 
 ศึก2บ้าน  ช่อง 5

 โฆษณา 
 โฆษณา ฮอลล์ ฟรุตตี้ กลิ่นทรอปิคอลฟรุต
 โฆษณา ไวไวควิก-ยูโร
 โฆษณา ซีพี 

 Viral 
 The Express Thailand : Tesco Lotus Express

 คอนเสิร์ต 
 แทนความผูกพัน 20 ปี หัวแก้วหัวแหวน ของ ก๊อต จักรพันธ์ (Special Guest)
# จักรพรรดิชูเกียว
จักรพรรดิชูเกียว (30 ตุลาคม ค.ศ. 1218 – 18 มิถุนายน ค.ศ. 1234) เป็นจักรพรรดิญี่ปุ่นองค์ที่ 85 ตามประเพณีการสืบราชสันตติวงศ์ รัชสมัยของพระองค์กินเวลาเพียงเดือนเดียวในปี ค.ศ. 1221 และพระองค์ไม่ได้รับการขึ้นทะเบียนเป็นจักรพรรดิอย่างเป็นทางการจนกระทั่งปี ค.ศ. 1870 เนื่องจากความสงสัยอันเนื่องมาจากระยะเวลาในรัชสมัยของพระองค์Titsingh, Isaac. (1834). Annales des empereurs du Japon, pp. 236–237; Brown, Delmer et al. (1979). Gukanshō, pp. 343–344; Varley, H. Paul. (1980). Jinnō Shōtōki. pp. 223–226. สำนักพระราชวังรับรอง คูโจ โนะ มิซาซางิ (九條陵) ใกล้วัดโทฟูกุ ในเขตฟูชิมิ เมืองเกียวโตเป็นสุสานหลวงของพระองค์

 พงศาวลี 
ก่อนขึ้นครองราชบัลลังก์ดอกเบญจมาศ ชูเกียวมีพระนามส่วนพระองค์ (อิมินะ)Brown, pp. 264; n.b., up until the time of Emperor Jomei, the personal names of the emperors (their imina) were very long and people did not generally use them.  The number of characters in each name diminished after Jomei's reign. ว่า เจ้าชายคาเนนาริ Titsingh, p. 148; Brown, p. 343; Varley, p. 223.

พระองค์เป็นพระราชโอรสองค์แรกในจักรพรรดิจุนโตกุกับริตสึชิ (?) (立子) ธิดาในคูโจ โยชิตสึเนะ (九条良経)

 พระมเหสี: อูเกียวโนไดบุ-โนะ-สึโบเนะ (右京大夫局) ธิดาในนักบวช
 พระราชธิดาองค์แรก: เจ้าหญิงโยชิโกะ (義子内親王) ภายหลังเป็นวาเดมนอิง (和徳門院, 1234 - 1289)

 เหตุการณ์ในพระชนม์ชีพ 
 สงครามปีโจคิว 
ในปี 1764 อันตรงกับปีแรกในรัชกาลจักรพรรดิชูเกียวอดีต จักรพรรดิโกะ-โทะบะ พระอัยกาทำสงครามกับ รัฐบาลโชกุนคะมะกุระ เพื่อทวงพระราชอำนาจคืนแต่ผลปรากฏว่ากองทัพของอดีตจักรพรรดิพ่ายแพ้ทำให้จักรพรรดิชูเกียวถูกปลดจากราชบัลลังก์และถูกเนรเทศหลังจากครองราชบัลลังก์เพียง 77 วัน

 บั้นปลายพระชนม์ชีพ 
หลังจากสิ้นสุด สงครามปีโจคิว องค์จักรพรรดิชูเกียวถูกปลดจากราชบัลลังก์และถูกเนรเทศมายังเกาะเล็กๆแห่งหนึ่งพร้อมกับอดีตจักรพรรดิอีก 3 พระองค์คืออดีต จักรพรรดิโกะ-โทะบะ อดีต จักรพรรดิสึชิมิกะโดะ และ อดีต จักรพรรดิจุนโตะกุ พระราชบิดา

จักรพรรดิชูเกียวเสด็จสวรรคต ณ เกาะเล็กๆแห่งนี้เมื่อวันที่ 18 มิถุนายน ค.ศ. 1777 ขณะพระชนม์ได้เพียง 15 พรรษา

 ชื่อในรัชกาล 
ศักราชในรัชกาลจักรพรรดิชูเกียวมีเพียงศักราชเดียวคือ
 โจกีว (1762-1765)
# สะใภ้สายลับ
สะใภ้สายลับ เป็นละครโทรทัศน์ไทยแนว แอ็กชั่น-โรแมนติก-ดราม่า-คอมเมดี  นำแสดงโดย เอกพงศ์ จงเกษกรณ์, ตฤณญา มอร์สัน และนักแสดงชั้นนำอีกมากมาย เริ่มออกอากาศตอนแรกวันที่ 27 มีนาคม พ.ศ. 2558–30 เมษายน พ.ศ. 2558 เวลา 18.30 - 19.45 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 ผลิตโดย บริษัท ควิซ แอนด์ เควส จำกัด บทประพันธ์โดย มัลลิกา บทโทรทัศน์โดย ดำเนินสะดวก กำกับการแสดงโดย ชูศักดิ์ สุธีรธรรม เฟิร์ส-แคท เตรียมเรียกเรทติ้ง ในละคร สะใภ้สายลับ : กระปุก

 รายชื่อนักแสดง 
 เอกพงศ์ จงเกษกรณ์ รับบทเป็น ปารวี อิทธินันต์ (วี) (ผู้พิพากษา)
 ตฤณญา มอร์สัน รับบทเป็น ร.ต.ท. มัลลิกา ใจหาญ (มะลิ)
 มิเชล เบอร์แมน รับบทเป็น ชลิดา (ลิดา)
 ปณิธิ เครือโสภณพงศ์ รับบทเป็น ร.ต.ท. วีรภัทร ธราธร (ภัทร)
 เวธกา ศิริวัฒนา รับบทเป็น วิภาวี (วิ)
 สราวุฒิ พุ่มทอง รับบทเป็น จ่าเมฆ
 ไพโรจน์ สังวริบุตร รับบทเป็น ประพจน์ อิทธินันต์
 อภิรดี ภวภูตานนท์ รับบทเป็น คุณหญิงเพียงแข
 ทนงศักดิ์ ศุภการ รับบทเป็น เสี่ยวิบูลย์
 ชาติชาย งามสรรพ์ รับบทเป็น อาคม
 สมเล็ก ศักดิกุล รับบทเป็น กำนันยศ
 รมิดา ประภาสโนบล รับบทเป็น มาลี
 พรรษชล สุปรีย์ รับบทเป็น ช่อม่วง (ช่อ)
 ดีใจ ดีดีดี รับบทเป็น พ.ต.อ. พิมพ์พรรณ
 จรรยา ธนาสว่างกุล รับบท นวล
 รุ้งลาวัณย์ โทนะหงษา รับบทเป็น พร
 อิชย์ชยาภา เมธิชัยวราภาคย์ รับบทเป็น แอ๋ว
 วิทยา เจตะภัย รับบทเป็น สมหมาย
 รพีพร พ่วงเพ็ชร รับบทเป็น เหมียว (กาต่าย เดอะคอมเมเดี้ยน)

 นักแสดงรับเชิญ 
 คัคกิ่งรักส์ คิคคิคสะระณัง รับบทเป็น สาวิตรี
 เวนย์ ฟอลโคเนอร์ รับบทเป็น ศักดิ์
 กรกฏ พวงสวัสดิ์ รับบทเป็น ชัย
 ยรรยงค์ คำสุขใส รับบทเป็น สน
 พรสวรรค์ มะทะโจทย์ รับบทเป็น ไอซ์
 จิราวัฒน์ วชิรศรัณย์ภัทร รับบทเป็น เฮียเม้ง
 สุเชาว์ พงษ์วิไล รับบทเป็น ท่านผู้พิพากษาชลิต (พ่อของชลิดา)
 อรสา พรหมประทาน รับบทเป็น คุณหญิงติ๋ม (แม่ของชลิดา)
ด.ช.ญาณภัทร ลิ้นแก้ว รับบทเป็น ปารวี อิทธินันต์ (วี) (ตอนเด็ก)
ด.ญ.พิชชา ชินวัตร รับบทเป็น มัลลิกา ใจหาญ (มะลิ) (ตอนเด็ก)
ด.ญ.ขวัญอนันต์ ลิ้มชัยสุวรรณ รับบทเป็น ชนิกา ใจหาญ (มาลี) (ลูกติดของมะลิ)

 เพลงประกอบละคร 
 เพลง ชอบความเสี่ยง (เพลงเปิดเรื่อง) - ขับร้องโดย ซานิ นิภาภรณ์ ฐิติธนการ
 เพลง ถ้าไม่มีฉัน (เพลงปิดเรื่อง) - ขับร้องโดย ม่อน วง Pure
# อยากอยู่กับเธอทั้งคืน
"อยากอยู่กับเธอทั้งคืน " เป็นเพลงของวงซีเปีย และพิจิกา จิตตะปุตตะ จากอัลบั้ม ไม่ต้องใส่ถุง (พ.ศ. 2543) ประพันธ์เนื้อร้อง-แต่งทำนองโดย เจษฎา สุขทรามร ต่อมาในปี พ.ศ. 2558 ถูกขับร้องใหม่โดย ดา เอ็นโดรฟิน ในเวอร์ชั่นแนวเพลง นีโอโซล

เวอร์ชั่นดา เอ็นโดรฟิน x ซีเปีย
"อยากอยู่กับเธอทั้งคืน " เป็นซิงเกิลต้อนรับวาเลนไทน์ของนักร้อง ดา เอ็นโดรฟิน และวงซีเปีย ประพันธ์เนื้อร้อง-แต่งทำนองและเรียบเรียงดนตรีใหม่โดย เจษฎา สุขทรามร ออกจำหน่ายในวันที่ 2 กุมภาพันธ์ พ.ศ. 2558 และมิวสิกวิดีโอนี้เผยแพร่ครั้งแรกในวันที่ 15 กุมภาพันธ์ พ.ศ. 2558 โดยทำออกมาในรูปแบบของ Live Session ที่เป็นการอัดสดทั้งหมด เป็นรูปแบบ Live Band"ดา" เวอร์ชั่นเสียวกระเส่า "อยากอยู่กับเธอทั้งคืน" 

เพลงนี้ได้อันดับ 27 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 9 กุมภาพันธ์ พ.ศ. 2558 

ชาร์ต
ชาร์ต (พ.ศ. 2558)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100Gmember Chart Top 100 ประจำวันที่ 09 กุมภาพันธ์ 2558 27ไอทูนส์สโตร์ไทยแลนด์ ท็อปชาร์ต53
# แสงโลก (ดาราศาสตร์)
thumb|150px|ภาพร่างแสงโลก โดยเลโอนาร์โด ดา วินชี ในหนังสือ Codex Leicester ระหว่าง ค.ศ. 1506–1510

ปรากฏการณ์แสงโลกแสงโลก ปรากฏการณ์ Earth Shine  เป็นปรากฎการณ์ที่เกิดจากแสงอาทิตย์สะท้อนกับผิวโลกไปยังดวงจันทร์ และสะท้อนกลับมายังผู้สังเกตบนโลกอีกต่อหนึ่ง ทำให้ผู้สังเกตบนโลกเห็นแสงจาง ๆ จากด้านกลางคืนของดวงจันทร์ ปรากฏการณ์นี้จะสังเกตได้ดีในช่วงวันขึ้น 1–3 ค่ำ หรือ แรม 12–14 ค่ำ ซึ่งเป็นช่วงจันทร์ดับ เมื่อสังเกตจากโลกจะเห็นดวงจันทร์มืดมิด แต่หากสังเกตจากดวงจันทร์ จะเห็นว่าโลกมีแสงสว่าง การเกิดแสงโลกนี้จะทำให้เห็นพื้นผิวดวงจันทร์ได้เกือบทั้งหมด

เลโอนาร์โด ดา วินชีได้อธิบายปรากฏการณ์นี้ในช่วงต้นศตวรรษที่ 16 เมื่อเขาเห็นว่าโลกและดวงจันทร์นั้นสะท้อนแสงอาทิตย์ในเวลาเดียวกัน

หากเกิดปรากฏการณ์เดียวกันบนดาวเคราะห์ดวงอื่น จะเรียกว่า "planetshine"